"Inkompetent og ligeglad med kunderne" dumper ikke-testen\nForside / Salgstekster / Inkompetent og ligeglad med kunderne\nVille en virksomhed nogensinde beskrive sig selv sådan? Nej vel.\nDerfor er der ingen grund til at beskrive sig selv med de omvendte ord i sit salgsmateriale. Altså ”Vi er dygtige og fokuserer på vores kunder”.\nI samme kategori har vi:\nVi tager individuelle hensyn\n(og når en enkeltmandsvirksomhed skriver ”vi”, slækker det jo også pænt på troværdigheden)\nP.S. Og så er der jo lige firmaets værdier. Her støder vi også sjældent på værdier, der skiller vandene.\nUdfordringen er at finde de beskrivelser af os selv, hvor vi adskiller os fra vores konkurrenter.\nJeg stødte for nylig på en hjemmeside for et konsulentfirma, der beskrev sig selv om den frække dreng i klassen, der gjorde op med ”konsulent-kaffe”. Indrømmet: Ingen ville sige det modsatte: ”Vi vil hellere holde møder og drikke kaffe end lave noget”, men de får det sagt på en provokerende måde og viser, at de er anderledes. Alene det at de har fundet på ordet ”konsulentkaffe”.\nListe over PR-resultater\nJeg har for nylig selv været inde og justere på min hjemmeside. Og vi er mange i branchen, der laver det samme. Derfor er udfordringen at fokusere på, hvor vi er anderledes end de andre.\nEn af de ændringer, jeg har lavet er på siden om hjælp til PR.\nHer har jeg nu præciseret, at jeg bevidst takker nej til mange PR-opgaver, fordi jeg kun tager dem ind, som jeg tror, kan give kunden den ønskede omtale.\nDen formulering har jeg endnu ikke set nogle af mine konkurrenter bruge.\nDesuden vil rigtig mange af dem, jeg har talt med, kunne nikke genkendende til, at det er rigtigt. Ligesom mange af mine kursister også har hørt mig sige, at det bliver op ad bakke at få nogen bestemte af deres historier i medierne. Så det er ikke bare noget jeg siger.\nI stedet for at skrive, at jeg ”har gode resultater”, hvad det så end måtte dække over, listede jeg op, hvilke medier jeg havde skaffet omtale i. (og blev da selv helt glad, som jeg sad og skrev).\nFor listen over disse medier beskriver meget bedre, at jeg er god til det, jeg laver, end hvis jeg havde skrevet, at jeg var professionel. (ja, det må vi da godt nok håbe).\nHar du eksempler på hjemmesider med gode, anderledes og troværdige formuleringer hører jeg meget gerne fra dig. Det er jo de gode eksempler, vi alle bliver klogere af.\n17. maj 2012i Salgsteksteraf Majbritt LundSkriv en kommentar


De unge køber hos internet firmaer - Rideudstyr til hest og rytter\nDe unge køber hos internet firmaer\nEn stor portion online webshops frembyder til alt held alverdens metoder til levering. En yndling er i øjeblikket afhentningssteder, fordi det giver dig fuld fleksibilitet til at hente de købte varer når det passer dig bedst. Fragtløsningen er nemlig yderst smart, og oftest også den billigste leveringsmetode.\nEn lang række online varehuse garanterer levering efter en enkelt hverdag på flere varenumre, men det er underforstået at ordren indsendes forinden et givent tidspunkt, med hensynstagen til at de kan nå at få produktet på posthuset forud for at medarbejderne tager hjem.\nLeveringshastigheden er naturligvis super vigtig\nDet er i dag ekstremt smart for alle og enhver at prissammenligne i blandt diverse e-shops og derfor har flere internet shops set sig nødsaget til at trykke udsalgspriserne på varerne – til drenge og piger, og endvidere også til herrer og damer – markant, og endda nogle gange byde på portofri levering.\nMen det kan alligevel vise sig rentabelt at sammenholde visse internet butikker efter udsalg inden du shopper, så du er sikret at indhente den laveste pris.\nDu skal trods alt være så påpasselig, at hvis en e-butik udbyder et produkt til salg for en udsalgspris der kan virke besynderligt god, så kan det i nogle tilfælde være et faresignal om en snydagtig e-forhandler. Handler med kort er på den anden side dækket ind under en lovbestemmelse, som værner os imod falske internet shops.\nVi anbefaler generelt køb med kort eller betalinger med mobilen. Som en anden løsning kan du drage fordel af en løsning fra eksempelvis ViaBill, i tilfælde af at du gerne vil honorere omkostningerne over en periode.\nTrustpilot indebærer i højeste grad ønskværdige muligheder\nInden folk handler på en online forretning kan man i og for sig læse e-butikkens forretningsvilkår, men det er almindeligvis ikke videre interessant.\nEn anden løsning kunne måske være at undersøge hvorvidt internet shoppen er støttet af e-mærket, som skulle være en antydning af at internet selskabet opererer i overensstemmelse med de gældende danske regler, udover at e-shoppen af og til kontrolleres af jurister som er meget bekendte med vilkårene på området. Dette er en god chance for assistance, såfremt du møder problemer i forbindelse med dit køb.\nLigeledes er det anbefalelsesværdigt at kunden er hensynstagende til de væsentligste vedtægter der kan have indvirkning på handlen, til eksempel hvilken returpolitik internet forretningen lover. I relation til det er det desuden vigtigt, at man permanent opbevarer ens faktura, så man altid vil kunne eftervise ordren, uanset om du efterspørger produkter til en voksen eller et barn.\nMeget nemt for os alle at prissammenligne\nTrustpilot tilbyder dig ret så gunstige chancer for at studere adskillige andre kunders kritik og derved er det klogt, at du efterforsker internet forhandlerens ratings forud for at du lægger din bestilling.\nFacebook genererer tilsvarende relativt stabile chancer for at få et kig ind i online forhandlerens pålidelighed. Herinde er der en række e-forhandlere som gør det muligt at sammensætte en kritik af ordreforløbet, som også må udnyttes til vurdering af hvor tilfredse kunderne er.\nDette website er finansieret af reklamer. Vi har faste samarbejder med diverse online outlets derved at vi markedsfører virksomhedernes varer, og får betaling forudsat vores besøgende fuldfører en transaktion.


Fire fordele ved fiber og forskellige internetløsninger - Fiberby\nPublished by Fiberby at februar 5, 2018\nAntallet af abonnementer på fiberbredbånd er kraftigt stigende, og fra 2016 til 2017 steg antallet af personer, der havde fiberbredbånd, med 11,5%, ifølge en undersøgelse fra Energistyrelsen. Den fremadstormende teknologi, med sine høje hastigheder og et mere stabilt internet, bliver mere og mere populær, men hvad er fibernet egentlig, og hvilke fordele er der? Her får du en forklaring af de forskellige bredbåndsteknologier samt hvilke fordele, der er ved at vælge fiber.\nI dag findes der primært tre internetteknologier, der er udbredt i Danmark, nemlig xDSL, COAX og fiber.\nxDSL er stadig den mest udbredte form for internet i Danmark, eftersom den leveres via det gamle telefonnets kobberledninger og ud gennem telefonstikket. Dermed kan alle, der har et telefonstik indlagt i huset, modtage xDSL. Kendetegnet ved xDSL er, at det har asymmetriske hastigheder. Det vil sige, at der er en markant højere download-hastighed end upload-hastighed. Hastigheden på xDSL-netværket afhænger af, hvilken teknologi inden for DSL, der anvendes: VDSL er ADSL’s udbygning og er markant hurtigere, fordi den mindsker signalets rejsetid, og dermed hæver hastigheden – begge teknologier fungerer dog ved at blive ført gennem telefonstikket.\nCOAX-teknologien er en internetteknologi, der føres direkte gennem kabel TV-stikket, hvorved man kan få internet og TV gennem det samme stik. COAX har i visse tilfælde symmetriske hastigheder, således at download- og upload-hastigheder er lige store. Enkelte selskaber tilbyder endda COAX med en høj hastighed på 1000 Mbit/s. Ulempen ved teknologien er dog, at båndbredden er begrænset således, at hastigheden nedsættes afhængigt af antallet af enheder, der er aktive på internettet.\nFiber er den tredje internetteknologi og fungerer på den måde, at man fører signalet gennem optiske kabler, som også kaldes for lyslederkabler. Denne teknologi transporterer signalet via lys, der giver mulighed for ekstrem høje internethastigheder. Fibernet er nemlig kendetegnet ved at have symmetriske download- og upload-hastigheder og har desuden et stort potentiale for at opnå meget højere hastigheder end xDSL og COAX. Indtil videre er muligheden for at få fiber dog geografisk begrænset til visse områder i Danmark, og det er derfor endnu ikke lige så udbredt som xDSL. Det er dog muligt at få nedgravet fiberkabler på ens bopæl, hvis man altså er villig til at betale prisen. Antallet af husstande med et fiberabonnement er i Danmark kraftigt stigende, og det skyldes formentligt de klare fordele, der er ved at få fibernetværk.\nStår man og skal tage valget mellem fibernet og de andre teknologier, er der flere forskellige ting, man skal tage op til overvejelse. Her præsenteres de mest markante fordele ved at implementere fibernet.\nHastighed er en vigtig faktor, der sætter fibernet i højsædet overfor traditionelt internet. Hastigheden kan nå helt op på 1000 Mbit/s, hvilket bør være nok til at køre selv de tungeste opgaver uden problemer. Hastigheden er ideel til streaming, download og upload af store filer, som film og videoer, og til at spille computerspil.\nEn anden fordel ved fibernet er, at man opnår en helt anden stabilitet, end man gør ved xDSL, hvilket skyldes, at forbindelsen ikke afhænger af, hvor langt man er fra en central. Endvidere oplever man ikke nedgang i stabiliteten eller hastigheden uanset antallet af enheder, der er på internettet af gangen. Ved både COAX og xDSL bliver hastigheden lavere afhængigt af, hvor mange enheder der bruger netværket.\nSidst, men ikke mindst, er en investering i fibernet ikke kun en investering i bedre kvalitet af dit Netflix – det er også en investering i din boligforening og dermed i din bolig. En undersøgelse lavet af Userneeds for Dansk Energi har vist, at flere og flere spørger til fibernet i hjemmet, og at købere eller lejere, der kommer fra et hjem med fibernet, ikke ønsker at flytte ind i en lejlighed med en dårligere internetstandard. Endelig er en boligforening ikke bundet til en bestemt leverandør, når man selv ejer lokalnettet, og derfor er man altid frit stillet til at vælge den billigste udbyder. Fibernet kan derfor anses som en fremtidssikring og noget, der tilføjer værdi til ens boliginvestering.\nEn af de primære fordele ved fibernet fremfor xDSL er, at hastighederne er symmetriske. Det vil sige, at der er lige høje download- og upload-hastigheder, hvor der ved traditionelt internet ofte er en meget lav upload-hastighed. Dette er især en fordel, hvis man arbejder hjemme og skal uploade filer til et fælles drev, anvender videosamtaler, eller hvis man spiller spil på internettet.\nFiber til bygningen eller fiber til boligen?\nInternetforbindelse via fiber findes i forskellige typer, hvor man overordnet kan skelne mellem fiber ført frem til bygningen (FiberLAN eller FTTB) og fiber ført frem til boligen (FTTH). Hvis man bor i parcelhus er bygningen og boligen naturligvis det samme, men bor man i lejlighed i etageejendom er FiberLAN og FTTH to forskellige typer af netværk med hver sine fordele og ulemper.\nFTTB – fibernet til bygningen\nHvis man bor i en etageejendom, har man mulighed for at få fibernet til bygningen (FTTB / FIberLAN). Ved denne løsning deles boligerne om det aktive udstyr (switchene), der udgør overgangen mellem fibernet og ejendommens netværk. Fibernet til bygningen er dermed billigere i etablering og drift end fibernet til hjemmet (FTTH), da man kan dele omkostningerne ved investeringen og driften. Desuden har en del etageejendomme allerede har PDS-netværk, som det gælder for 25% af etageboligerne i Storkøbenhavn. Hvis man bor i en etageejendom uden et PDS-netværk, kan dette nemt etableres. Typisk vil investeringen af et PDS-netværk allerede kunne betale sig efter blot et år.\nFTTH – fibernet til hjemmet\nHvis man bor i parcel- eller rækkehuse, har man ikke mulighed for at dele omkostningen til aktivt udstyr. I stedet for FiberLAN kan man få fibernet ført helt til boligen (FTTH).\nFibernet til hjemmet (FTTH) er dyrere end fibernet til bygningen (FiberLAN / FTTH) af flere grunde. Primært har man, hvis man bor i parcel- eller rækkehuse, ikke muligheden for at dele udgiften til etablering og drift af det aktive udstyr med andre boliger.


Sygeplejersken af Kristian Corfixen - Cats, books and coffee\nHomeBoganmeldelser Sygeplejersken af Kristian Corfixen\nPosted in : Boganmeldelser on november 27, 2019 by : Lotte Tags: Bookmate, efterforskning, Kristian Corfixen, Lindhardt og Ringhof, mord, politi, Sygeplejersken, true crime\nNår sygeplejersken dræber\nSygeplejersken er en af de personer vi tillægger autoritet. Vi ligger vores sikkerhed i deres hænder, i tiltro til deres professionelle tilgang. I Danmark har vi været forskånet for de store sager, hvor plejepersonale eller folk i andre betroede stillinger har gjort sig selv til herrer over liv eller død. De fleste danskere vil i første omgang tænke på den meget omtalte Plejebo-sag, der jo endte med en ren frifindelse af den sigtede.\nMen i 2015 rystede en sag landet: sagen om den unge sygeplejerske Christina Aistrup Hansen, der blev tiltalt for drabs og drabsforsøg. Hvad skete der? Hvordan fik sagen lov til at gå så langt? Og er den rigtige gerningsmand fundet? Dette og mere besluttede journalist Kristian Corfixen sig for at undersøge, og hans arbejde resulterede i bogen Sygeplejersen.\nI 2012 var der et mistænkeligt dødsfald på Nykøbing Falster hospital. Et dødsfald hvor undersøgelser viste, at afdøde var medicineret med både morfin og stesolid, trods at dette ikke var ordineret til denne patient. Dødsfaldet blev tilskrevet fejlmedicinering – men blev reelt startskuddet til en langt større sag.\nMen der er mistanker. Mistanker om, at en af sygeplejerskerne på det lille hospital gør noget – et eller andet. Uanset hvad, så er der ingen tvivl om, at dødstallet stiger når hun har vagt, og at hun altid befinder sig midt i orkanens øje. Men en mistanke er jo ikke nok – og hvordan gør man ledelsen opmærksom på, at man tror der foregår noget meget forkert.\nSygeplejersken Pernille foretrækker at samle flere beviser i samarbejde med sin kæreste, der er læge på sygehuset. Bare hans reaktion på hendes første udtalelser har bevist, at beskyldningerne ikke er nogle man skal tage let på – for hvordan anklager man en kollega for mord? Først den 28. februar 2015 havde Christina Aistrup Hansen sin sidste arbejdsdag på Akutafdelingen. Den nattevagt der lige var overstået var gået helt galt. Tre døde patienter og en, der lige havde overlevet. Pernille havde fået nok og havde tilkaldt politiet.\nMen hospitaler er meget svære gerningssteder at undersøge. Der var ingen fingeraftryk eller dna-spor på de indsamlede sprøjter. Der var ingen videoovervågning, der viste Christina i færd med at gøre noget forkert. Der var faktisk ingen tekniske beviser på, at Christina var gerningsmanden.\nAt Christina var fagligt dygtigt er ingen af hendes kolleger eller ledere i tvivl om. At hun var ”om sig” og gerne ville være med, hvor tingene skete, var der heller ingen tvivl om. Men var det et rent tilfælde, at så mange dødsfald omgav Christina, at hendes kolleger talte om Christina-vagter? Havde Christina aktivt gjort ting der sikrede, at hun kunne vise sig fra den bedste og mest dygtige side? Eller sidder en kvinde uskyldigt dømt grundet intriger og sladder på en lille arbejdsplads?\nSagen fra Nykøbing Falster er tragisk på flere måder. Men Sygeplejersken er et udsøgt eksempel på, hvordan en spektakulær sag kan beskrives uden at det ender som sensationsjournalistik. Hele vejen igennem er bogen holdt i en sober og dokumentarisk tone, der på intet tidspunkt prøver at overbevise læserne om forfatterens eget standpunkt.\nSproget er flydende og meget velformuleret. De fagspecifikke termer forklares godt, så alle kan følge med uden forudgående medicinsk kendskab, og selve sagen belyses fra flere forskellige vinkler. Det efterlader læseren oplyst, reflekterende og med et godt indblik i sagens aspekter.\nKristian har tydeligvis lagt en del timer i research, og det betaler sig. Alt fra hospitalets nærmiljø, ledelsesudfordringer, klikedannelser og personlige refleksioner er medtaget i bogens beskrivelser, og det på en måde der giver plads til alle sagens interessenter. Der er ikke lagt skjul på hverken beviser eller huller i politiets efterforskning.\n17. maj 2017 blev Christina Aistrup Hansen idømt 12 års fængsel for drabsforsøg. Selv hævder hun stadig, at hun er uskyldig dømt. Om hun er skyldig eller skyldig vil jeg lade være op til den enkelte læser at bedømme. Men et fact er, at i mængden af interessante True Crime bøger bør du ikke overse denne.\nBogen er læst på Bookmate\n« Satans yngel af Marianne Monteau Er dette himlen af Nils Jacob Rey Henningsen »


Finanslov 2020: Brudt løftebrud\nErgoterapeuter kritiserer, at studerende skal undvære borde\nLeder — Socialdemokratiet begik et kalkuleret løftebrud om de uddannelsespenge, de alligevel endte med at levere. Det var dumt.\nTo gode nyheder og en dårlig. Den første gode nyhed er, at tilliden til politikere måske er lav, men at den ikke er så lav, at folk ikke stadig bliver skuffede, hvis politikerne siger ét og gør noget andet.\nFinansloven faldt 2. december på plads, og regeringen og dens støttepartier har sat omkring 300 millioner kroner af årligt i de kommende tre år til blandt andet humaniora og samfundsvidenskab. Et stort, tiltrængt beløb, som regeringen havde lovet at bevilge. Det er den anden gode nyhed.\nDen dårlige nyhed er, at regeringens løfteopfyldelse sker på baggrund af et løftebrud.\nSocialdemokraterne lovede i valgkampen 2019 penge til udpinte humanistiske og samfundsvidenskabelige uddannelser, en fortsættelse af det såkaldte taxameterløft på cirka 300 millioner kroner, som burde have heddet en taxameterlap, fordi pengene kun delvis dækkede en dokumenteret underfinansiering.\n»Nu siger vi med åbne øjne, at vi forpligter os til, at det løft fortsætter. Det vil vi gerne bruge nogle penge på,« sagde S-politiker Matthias Tesfaye i valgkampen til Altinget.\nMen da finanslovsforslaget kom, som Socialdemokratiet selv havde skrevet, stod det klart, at de havde i sinde at bryde løftet. På Københavns Universitet alene ville det koste 70 millioner om året, måske 150 undervisere.\nUdsigten til endnu en knytnæve fuld af fyresedler på Humaniora vakte bestyrtelse blandt studerende, forskere og universitetsledere. Det blev et efterår med ondt i maven for studerende og ansatte på campus. Det blev et stort offentligt debatemne. Protestblokaden på Humaniora på Københavns Universitet havde næppe fået den varighed og styrke, den har vist sig at have, hvis ikke udsigterne for de humanistiske fag var så dystre.\nOg måske kom det som en overraskelse for regeringen, at folk tog sådan på vej? Havde de virkelig forventet mere?\nDe fik mere. Men det skete altså på trods af regeringens finanslovsforslag.\nFra begyndelsen var der noget olieagtigt over regeringens adfærd.\nFra begyndelsen var der noget olieagtigt over regeringens adfærd, dens udtalelser om nedprioriteringen af uddannelse og forskning i finansloven. Socialdemokrater, inklusiv uddannelsesministeren, lod forstå, at det ligesom var noget, man var villige til at forhandle om.\nBesparelsesplanen var altså ikke helt en besparelsesplan, før finansloven var lukket og den sidste udmagrede humanist havde sunget. »Vi er ikke nødvendigvis modstandere af at gøre noget og lade det fortsætte,« sagde forskningsordfører Kasper Sand Kjær til Uniavisen.\nHans parti havde bare ikke selv foreslået at bruge penge på, at gøre dette noget.\nSom medister og smartphones: klamt\nSocialdemokraterne nægtede i løbet af efteråret at erkende løftebruddet.\nMåske var det noget med, at de andre partier skulle kunne vinde nogle sejre i finanslovsforhandlingerne, noget de kunne høste hæder for at give til befolkningen, og det kunne så være de lovede uddannelsespenge. En taktisk manøvre, der er udtryk for den opfattelse, at fremstillingen af politik, som det gælder for smartphones og medisterpølse, er en lidt klam proces, hvor man gør bedst i at fokusere på resultatet.\nMen hvis det virkelig var den socialdemokratiske plan at fake et løftebrud af taktiske grunde, er den udtryk for en logik, der kun giver mening for en person med ringe forståelse af, hvad det vil sige at love noget.\nLøfteopfyldelse er mere end at levere et bestemt resultat. Enhver der har prøvet at opfylde et løfte modvilligt, ved det. Hvis du serverer den morgenmad på sengen, du har lovet din kæreste på hendes fødselsdag, efter at hun måtte ruske dig vågen klokken 10, er der tale om løftefiasko. Hensigt betyder noget. Et heroisk men forgæves forsøg på at opfylde et løfte kan tælle mere end en succes.\nLøftebrud er, når man lover at gøre noget og efterfølgende lader være med at forsøge af alle kræfter at gøre det.\nLeverer man efter at have erklæret sig uvillig, er skaden sket. Man har tabt tilliden. Det er en dum situation at anbringe sig selv i. Dårlig politisk dømmekraft.\nNu skriver Danske Universiteter, rektorernes forening, at de er glade for finansloven. De siger tak, folketingsflertallet har truffet en god beslutning (det er ubestrideligt), og rektorerne vil heller ikke lave ballade. »Det er en lettelse for hele universitetssektoren,« skriver de. »Nu kan vi koncentrere os om at levere gode uddannelser.«\nMen rektorerne ved også, at de ikke i fremtiden kan stole på socialdemokraterne.\nSom opfyldte deres løfter.\nPsykolog: Optagelsestal er et wake up call til unge mænd


Brisbane – leilund:dk\nPosted byFrej\t 12. August 2007 27. June 2015\nDag 1 Fra Hervey Bay skulle vi videre til Brisbane for at besøge Karin’s (hende vi boede hos) søster Lizzie. Fra Hervey Bay til Brisbane er det en ret kort togtug, kun en cirka tre timer.\nLizzies mand var så flink at hente os på stationen og da vi ankom til deres lækre moderne hus havde Lizzie anrettet lækkert brød, ost og div. til os. Vi sad og hyggede, og fik noget post til os som Karin havde videresendt fra Melbourne. Derudover så havde vi sendt Louises bærbare computer samt en masse tøj og ting fra Melbourne så vi kunne skille os af med vores udslidte og backpacker agtige tøj. Så fik vi et par timer til at slappe af mens Lizzie tilberedte lækker indisk karry. Det er hendes særlige specialitet og hun er fantastisk i et køkken. Så vi spiste med stor fryd og derefter var der ikke meget andet at gøre, end at lægge os til at sove i nok den bedste seng i Australien 😉\nDag 2 Både Liz og Dom, Lizzies mand, skulle arbejde, så vi fik nogle nøgler til huset og at vide hvordan man kom ind til Brisbane centrum. Der brugte vi dagen på at shoppe, Louise var i seriøst shopping underskud da vi i de forudgående 6½ uge havde været langt ude på bøh-landet, og farmer mode vist ikke er Louises smag. Heldigvis fik hun en smule revance.\nOm aftenen skulle Liz og Dom til en koncert, så vi pakkede vores kufferter, vi skulle flyve videre mod Sydney morgenen efter. Derudover, så var vores opgave at være hunde-sitter for Liz og Doms hund Max. Max kan også et rigtig sjovt trick: man peger på ham som om ens hånd er en pistol og siger BANG! BANG! og så ruller han om på siden og spiller død … mod en godte naturligvis 😀


Ultimativ guide til at købe designer second hand | blogbymariacecilie\nEr de dog nødt til at være det er spørgsmålet? Svaret? Absolut ikke\nEfter min mening er det at købe designer artikler second hand et absolut win-win på alle måder - du er i stand til at få fat på et bestemt piece, som du måske har beundret i meget lang tid, men du ved, at hvad det koster fra ny bare aldrig er noget, du kan retfærddiggøre at bruge dine penge på, for det meste vil du kunne spare en betydelig mængde penge, og at købe second hand er altid bedre for miljøet.\nPå det her tidspunkt har jeg købt 3 designer ting som er - min Chanel Classic Flap, min upcycled Chanel halskæde (teknisk set modtog jeg den her i fødselsdagsgave af min mor og far, men jeg var den, som lokaliserede dem og fortalte dem, at jeg virkelig gerne ville have den) og en pink vintage Chanel taske i stilen, der kaldes 'bowling bag'. Efter min mening tror jeg, at jeg har et vidst niveau af viden, som måske kan være hjælpsomt for dig, hvis du først lige er begyndt på dette eller, hvis du bare generelt er på udkig efter nogle tips om at shoppe designer second hand. Dog vil jeg indlede med at sige, at mine oplevelser med at købe designer second hand alle udelukkende har været online, så de her tips er måske mere rettet mod det, end at købe noget i en fysisk butik, men jeg vil gøre mit bedste for at sørge for, at de kan bruges i begge situationer.\nNå med det sagt lad os så bare komme i gang!\nSå det første skridt i den her proces er selvfølgelig at begynde at spare op. Jeg ville anbefale, at du beslutter dig for en bestemt mængde at spare op hver måned til hvad det nu er, du har bestemt dig for på den måde ved du, hvilken mængde penge du har til rådighed, hver måned til at bruge på, hvad du nu har brug for, og hvilken mængde du ikke kan bruge. Her taler jeg selvfølgelig ikke om at tage penge ud af det budget, du har til ting som husleje, elektricitet, vand, mad osv. Jeg ved heller ikke om det her er tydeligt, men bare i tilfælde af, at det ikke er, så nævner jeg det alligevel - efterlad en hvis mængde penge på den konto, du bruger til at spare op, så den ikke bare går fuldstændig i nul, når du endelig har købt tingen, du drømmer om. En anden ting at gøre opmærksom på er, at selvom det kun er en lille mængde penge hver måned, så ender du stadig på et tidspunkt med den mængde, du har bestemt dig for.\nEgentligt kan jeg godt forstå, hvis det lyder lidt vagt, men lad mig specificere det - vid præcis, hvilken genstand det er, du sparer op til helt ned til mindste detalje fordi, hvis du har en klar ide om det i dit hoved, vil det være meget lettere for dig i din proces af at lede efter den, om det så måtte være online eller i det virkelige liv. Som et eksempel kan jeg dele mit første second hand designer køb - min Chanel Classic Flap. Jeg vidste præcis, at jeg ville have en Chanel Classic Flap i størrelsen medium i lammeskindslæder med guld hardware og helst en lavet inden 2009, fordi det betød, at det guld hardware ville være forgyldt med 24 karat guld - noget der var vigtigt for mig - og jeg ville mindst have autencitetskortet, dustbag og boksen inkluderet, så den ville føles så ny som mulig for mig. Jeg ville også have, at den skulle være i meget god stand. Noget yderligere at tilføje er, at hvis du er en af dem, som også tænker på investering, så er tasken nemmere at sælge igen, og du kan kræve mere for den, hvis den har meget af den originale indpakning med sig. Så nu når jeg kiggede efter den vidste jeg præcis, hvilke krav jeg havde, så det var hurtigt og nemt for mig enten at udelukke en taske eller tilføje den til de andre muligheder. Jeg synes også at have en klar ide om, hvad jeg vil have gør det lettere for mig ikke at nøjes med noget, i stedet for rent faktisk at købe netop det jeg vil have - jeg er fuldstændig klar over, at det her nogle gange er meget svært, og at måske føles som om det ikke er sandt, og at du aldrig vil kunne finde den ting, du vil have, på den måde du vil have den, indenfor det budget du har, men tro og stol på mig når jeg siger, at det vil du.\nTROV��RDIGE OG ANDERKENDTE SÆLGERE (+ NOGLE JEG TIDLIGERE HAR KØBT FRA)\nJeg tror det vigtigste skridt i hele den her proces er at beslutte sig for, hvilken butik du skal foretage dit køb i, om det så måtte være en fysisk butik du har adgang til eller online. Uanset hvad er du nødt til at være sikker på, at du køber fra en troværdig sælger, som specialiserer sig i second-hand luksus, og som garanterer ægthed. Hvis du kun gør en ting ud af alle de råd, jeg har givet i hele det her blogindlæg, så vær sød at tjekke butikken på Trustpilot, og hvis du ikke kan finde noget der, er mit råd at google navnet på butikken sammen med "purse forum". Purse forum er en del af en hjemmeside, hvor folk, som er interesserede i designer tasker, for eksempel deler deres oplevelser med at shoppe på forskellige hjemmesider. Hvis du ikke kan finde noget om butikken på nogle af de sider, så vær mistænksom! Yderligere, hvis noget virker for godt til at være sandt, så er det næsten altid det. Et eksempel på det er, hvis du finder en Chanel taske, der er til salg, som kommer med alt (original indpakning), er i fantastisk stand, og prisen er sat meget lavt efter Chanel standarder.\nJeg vil efterlade nogle forslag til, hvad jeg mener at være troværdige butikker at købe fra afhængigt af, hvor i verden du bor, i slutningen af det her blogindlæg. Jeg deler også gerne hjemmesiden, hvor jeg købte min taske, fordi ja jeg valgte at købe den online, da jeg, som du ved, bor i Danmark, og mængden af butikker, som sælger designer varer second-hand i mit område, er lig nul. Så vidt jeg ved er det tætteste på mig og virkelig eneste sted København, og det ligger et godt stykke fra, hvor jeg bor.\nJeg har købt fra en hjemmeside, der hedder Sloane Square Boutique. Sloane Square Boutique er butikken hvor jeg købte min første min første second hand designer genstand og det var min Chanel Classic Flap. Årsager til, at jeg besluttede mig for den var, at på Trustpilot har den udelukkende meget positive anmeldelser og næsten fem stjerner. Sloane Square Boutique har også en kanal på Youtube, hvor de viser, hvordan de pakker deres tasker, og gennem hele processen lige fra du først bestiller, til de sender pakken til dig, opdaterer de dig via e-mail, så du ved præcis, hvad der foregår. Jeg besluttede mig også for den hjemmeside, fordi de havde den taske, jeg var ude efter i min prisklasse, den kom med næsten alt det originale indpakning (noget, som var vigtigt for mig) og den var i fantastisk stand. Yderligere havde hjemmesiden mange meget detaljerede billeder af tasken, så du kunne virkelig se, hvad det var du kom til at købe, inden du tog den endelige beslutning. Altså kan jeg kun tale positivt om min oplevelse med at købe fra Sloane Square Boutique.\nDu kan finde Sloane Square Boutique's hjemmeside her sammen med deres anmeldelser på Trustpilot her og deres Youtube kanal her\nJeg ville også anbefale at finde en butik, hvor du har mulighed for at returnere det du købte i udveksling for at få alle dine penge tilbage særligt, hvis du køber tasken online og den ankommer, og du ikke er tilfreds med den. Yderligere, hvis du køber online, så vær sikker på, at hjemmesiden har forsikring på pakken, så hvis den af en eller anden grund forsvinder i posten eller bliver stjålet, er du sikker på at få alle dine penge tilbage. En anden ting at undersøge, hvis du køber online, er, hvordan butikken pakker deres ting - hvis de pakker dem diskret, så ingen vil vide, at i den pakke er en meget dyr luksus vare, så er sandsynligheden for, at den bliver stjålet, meget mindre.\nJeg vil også nævne butikken og hjemmesiden The Vintage Bar. The Vintage Bar er en butik baseret i Danmark, så du kan altså bestille fra dem uden at risikere at få told på din bestilling. I Danmark har de også et showroom, som du kan besøge, så du kan se alle taskerne i virkeligheden. Dog mener jeg, at du er nødt til at lave en aftale for at besøge dette, da jeg ikke tror det er en egentlig butik, der altid har åbent. Jeg nævnte dette tidligere, men i det her tilfælde var det ikke mig, der købte den her ting, men mine forældre efter mine instruktioner, da det var en fødselsdagsgave fra dem til mig. Jeg kan ikke tale direkte fra en personlig oplevelse, men fra hvad min mor har fortalt mig, var det en meget hurtig og nem proces både i forhold til at bestille tingen, men også i forbindelse med forsendelsen og at modtage den. Den upcycled halskæde er, hvad jeg modtog fra The Vintage Bar, og den kom meget flot indpakket i en pink papæske med et pink bånd rundt om og indeni med pink silkepapir (noget som tydeligvis gjorde mit pink-elskende hjerte meget glad). Du modtager også et autencitetscertifikat, som beviser, at det du har købt fra dem er garanteret ægte, sammen med en personlig hilsen.\nDu kan finde The Vintage Bar's hjemmeside her sammen med deres anmeldelser på Trustpilot her.\nMit seneste second hand designer køb var (endnu) en næsten vintage taske fra Chanel - jeg er en ret stor elsker af Chanel, hvis ikke du har fanget det endnu. I tilfælde af, at du vil læse mere om den taske specifikt, har jeg lavet et helt blogindlæg om det, og du kan finde det her. Moonstone Vintage LA er navnet på den butik, jeg købte den fra, og ja som du kan gætte fra navnet, er den netop placeret i Los Angeles, Californien i USA. Nu har de faktisk deres egen hjemmeside, som de sælger fra, såvel som en fysisk lokalitet på den måde, at de er affilieret med mærket Reformation, og på grund af dette er noget af deres inventar tilgængeligt til at kunne ses i virkeligheden i Reformation butikken på Melrose Avenue i LA. Jeg købte min taske i deres Etsy butik, og ja det lyder måske lidt mærkeligt til at starte med, men lad mig forklare - jeg fandt deres butik på Etsy, fordi jeg googlede for at prøve og lokalisere den taske, jeg ville købe, og nej normalt er Chanel tasker ikke lige det, man køber gennem Etsy, men efter at have undersøgt deres side meget nøje var der intet, som gav mig nogen grund til bekymring, og det var rimelig hurtigt at se, at de var legit. Hvis du undrer dig over, hvordan det kan være, så er et par hurtige eksempler det faktum, at de har solgt over 2000 varer, over 7000 mennesker har markeret dem som deres yndlings butik, og de gennemsnitlige anmeldelser, de modtager, er udelukkende anmeldelser med 5 stjerner. Yderligere så jeg selvfølgelig også nøje på de billeder tilgængelige af tasken (og i tilfælde af, at du føler et behov for det, skriver de, at du nemt kan anmode om flere billeder), særligt det med serienummeret, og jeg dobbelt tjekkede det også med en meget detaljeret oversigt over, hvordan forskellige Chanel serienumre skal se ud afhængigt af, hvornår de er produceret. I tilfælde af, at du undrer dig, så kom tasken meget flot pakket ind først i en plastikpose - jeg er faktisk meget taknemmelig for det i det her tilfælde for, hvis pakken var blevet våd under transporten, har tasken stadig været helt beskyttet - og så i smukt silkepapir med et Moonstone Vintage LA klistermærke og en personlig hilsen. Derfor kan jeg alt i alt udelukkende anbefale at købe fra denne butik. Noget andet, som er værd at påpege er, at hvis du handler på Etsy, så efter du har bestilt en vare, tager de et par dage med at processere din ordre, hvilket betyder, at de analyserer den for at sikre, at alt er som det skal være, for at beskytte ikke kun dig som køber, men også sælgeren, for svindel. I den her proces havde jeg også nogle spørgsmål vedrørende min bestilling, og både Moonstone Vintage LA og Etsy var hurtige til at svare på mine mails.\nHvis du selv har overvejet at købe designer ting second hand, men ikke er helt sikker på, hvordan du skal gribe det an, har jeg faktisk lavet et helt blogindlæg om det, og du kan finde det her\nHvis du enten vil tjekke Moonstone Vintage LA's hjemmeside ud, så kan du finde den her, eller deres Etsy butik som du kan finde her.\nHer er en liste over butikker, som specialiserer i at sælge luksus second-hand, som jeg har hørt positive ting om, og jeg selv overveje at købe fra i fremtiden. Jeg kan selvfølgelig ikke garantere noget med disse butikker, da jeg ikke selv har handlet der. Jeg har gjort opmærksom på, hvor i verden butikken er placeret, så du kan finde ud af, om du vil få told på din bestilling eller ej:\nNævnt i Harper's Bazaar: https://www.harpersbazaar.com/uk/fashion/what-to-wear/news/a34512/the-best-designer-resale-sites/\nCPH Brandshop (Danmark, Europa): https://www.cphbrandshop.dk\nThe Vintage Bar (Danmark, Europa): https://thevintagebar.com\nDesigner Wish Bags (Belgien, Europa): https://www.designerwishbags.com\nYoogi's Closet (USA): https://www.yoogiscloset.com\nAnn's Fabulous Finds (USA): https://www.annsfabulousfinds.com\nRebelle (hjemmesiden er baseret i Tyskland, men annoncerne er fra individuelle sælgere, Rebelle tjekker kun om tingene er ægte, så tolden afhænger nok af, hvor i verden sælgeren, du vil købe fra, er placeret): https://www.rebelle.com/en\nÆGTE VS FORFALSKNING\nJeg kan kun stærkt anbefale at undersøge tips til at se, hvordan den specifikke ting, du kigger på, er ægte. Jeg kan kun tale for mig selv, men det her er noget, som hjalp mig rigtig meget, da jeg kiggede på forskellige Chanel tasker. Du kan nemt finde autencitetsguides for den specifikke genstand, du kigger på online, da internettet er fuldt af dem, og til slut vil du nok næsten være en ekspert. Hvis det er en virkelig dårlig forfalskning, vil du næsten altid kunne se det med det samme, men i disse dage bliver forfalskningerne bedre og bedre, så som de siger, djævlen ligger i detaljen - det kan være, hvad som helst fra skrifttypen brugt på noget til, hvilke slags skruer eller nummeret af syninger på noget. Det er dog lettest at finde artikler på engelsk, så mit råd vil være, at hvis du på nogen måde kan, så søg på engelsk, fordi udvalget af danske artikler ikke er så højt igen.\nJeg vil gøre mit bedste med at linke til nogle af de (efter min mening) bedste resourcer til autentificering af nogle af de større mærker. Min anbefaling vil dog være at, hvis du kan forstå bare lidt engelsk, så er det generelt nemmere, og der er bedre resourcer at finde på det sprog frem for dansk. Du kan finde den udførlige liste, jeg har lavet over disse resourcer på engelsk her. Her er dog de danske resourcer, jeg har kunnet finde:\nTREDJE PARTS AUTENTIFIKATOR\nImidlertid, hvis du er i tvivl om, hvorvidt tasken du kigger på er ægte, så er en mulighed at overveje en tredjepart til at undersøge ægthed. En tredjepart, som undersøger autencitet, er en, som er ekspert i at undersøge om designer genstande er ægte eller falske. En ting, som er vigtigt at gøre opmærksom på er, at hvis du vælger den her mulighed, så skal du være sikker på, at den vedkommende er ekspert i det specifikke mærke, som den genstand, du skal have undersøgt, er fra. Normalt har vedkommende en liste over de mærker på deres hjemmeside.\nPå trods af de mange resourcer har du måske stadig dine tvivl, og hvis det er tilfældet er det måske tid til at undersøge at få en tredje parts autentifikator. En tredje parts autentifikator er en, som er ekspert i at autentificere luksus genstande, hvilket betyder at finde ud af om en specifik genstand er ægte eller en forfalskning. I forbindelse med at bruge en tredje parts autentifikator er der tre forskellige måder, at det kan gøres, og det er autentifikation online, via at indsende eller i person.\nOnline autentifikation kan blive brugt på to måder - enten, hvis du bor langt væk, og derfor ikke har muligheden for at tage derhen i person eller, hvis du kigger på en bestemt ting og gerne vil have forsikringen, inden du køber den, at en ekspert har undersøgt den og dermed bekræfter autenciteten af genstanden. Måden en tredje parts autentifikator normalt håndterer online autentifikationer er, at de typisk vil have nogle instruktioner om bestemte dele af genstanden, de vil have dig til at tage billeder af, sammen med en bestemt opløsning og kvalitet af billederne og, hvordan du skal indsende dem. Derimod, hvis det er en genstand du overvejer at købe, men bare gerne vil have det ekstra niveau af sikkerhed, sender du for det meste bare et link til den, hvorefter de vil kigge på billederne og detaljerne stillet til rådighed og vende tilbage til dig med et svar. I min erfaring af at have kigget på online autentifikation er det for det meste den billigste af de muligheder, der er tilgængelige. I forbindelse med den umiddelbare autentifikation vil de fleste tredje parts autentifikatorer yderligere tilbyde ekstra servicer, såsom et autenticitetscertifikat eller en vurdering af, hvad genstanden egentlig er værd, hvis du senere overvejer at sælge den igen.\nAutentifikation via indsending siger vel egentlig lidt sig selv, da det er præcis, hvad det hedder - du sender det ind, du gerne vil have autentificeret til den specifikke tredje parts autentifikator, du har bestemt dig for. Tydeligvis vil den her mulighed kun fungere for dig, hvis du allerede ejer den ting, du vil have autentificeret. Selvfølgelig kan jeg kun basere det her på min egen personlige mening, men jeg vil råde dig til at være forsigtig med den her mulighed og være sikker på, at du har undersøgt det grundigt inden, du sender noget ind. Efter min mening ser jeg hovedsageligt to måder, hvorpå den her mulighed kan gå galt - den første er, at den tredje parts autentifikator, du vælger ikke er til at stole på, og derfor ender med at narre dig til at sende din meget dyre genstand til dem, og så sender de den aldrig tilbage til dig. Selvom dette helt sikkert er en gyldig bekymring, så finder jeg det ikke særlig sandsynligt, at det vil ske, eftersom du forhåbentligt har undersøgt den her tredje parts autentifikator, inden du beslutter dig for vedkommende, særligt anmeldelser fra andre, som tidligere har brugt denne autentifikator. Den anden bekymring, og en som jeg derimod synes er en gyldig en er, at der ville komme til at ske noget under transporten til eller fra såsom, at pakken bliver beskadiget, og derved muligvis den genstand du har sendt af sted, eller stjålet, så noget helt sikkert at sørge for er, at pakken er forsikret. Dog siger jeg helt sikkert ikke, at du ikke skal vælge eller ikke kan beslutte dig for den her mulighed, fordi siden det er en mulighed, så har folk tydeligvis haft succes med den, jeg siger bare, at hvis du beslutter dig for den, så vær omhyggelig og forsigtig. Man kunne sikkert også argumentere, at autentifikationen ville være mere sikker, hvis nogen rent faktisk havde set på genstanden i virkeligheden og ikke gennem en skærm, men det er noget helt op til personlig holdning, og ikke noget jeg vil komme ind på i dag.\nAutentifikation i person er den sidste mulighed tilgængelig, og ligesom med indsending er det her selvfølgelig kun en mulighed, hvis du rent faktisk er i besidelse af den genstand, du vil have autentificeret. I person autentifikation er ligeledes kun muligt, hvis du bor i nærheden af et sted, hvor de tilbyder den her service, eller hvis du er villig til at tage turen hen til det sted tættest på dig, hvor de tilbyder det. Jeg synes ikke der er noget særligt at påpege med den her mulighed, særligt fordi ligesom med de andre, så længe du har undersøgt det firma, du har besluttet dig for at bruge som den tredje parts autentifikator, ser jeg ikke nogle grunde til bekymring. Jeg tror den her mulighed er for dig, hvis du gerne vil have den sikkerhed af, at nogen har set det, du vil have autentificeret ikke bare gennem billeder, men i virkeligheden, og du er lidt bekymret for de risikoer, du måske tager med autentifikation via indsending.\nI forhold til at have en ekstra person autentificere den genstand, du enten er i besiddelse af eller overvejer at købe ved jeg, at nogle også overvejer at tage hen til en egentlig butik af det mærke, genstanden er fra. Jeg kan bare personligt sige, at jeg aldrig ville have modet til at gøre det, men hvis du har, så godt for dig og mega sejt. Dog er noget at påpege, hvis du planlægger at gøre dette, at nogle steder må de ansatte sådan set ikke autentificere ting for dig, der ikke er blevet købt fra en af deres egne butikker. Yderligere har jeg hørt historier om folk, som er gået ind og har spurgt en medarbejder om at kigge på den genstand, de gerne vil have autentificeret og udelukkende, fordi den ikke er blevet købt fra dem fra ny siger de, at den er en forfalskning selv, hvis det ikke er tilfældet.\nNoget at være opmærksom på når du vælger en tredje parts autentifikator er, at normalt vil en autentifikator kun have et eller et par udvalgte mærker, de specialiserer i at autentificere artikler fra, så inden du beslutter dig for en, så vær sikker på, at de rent faktisk tilbyder autentifikation for den artikel, du enten ejer eller overvejer at købe.\nI min undersøgelse efter en tredje parts autentifikator har jeg helt ærligt ikke kunne finde nogen i Danmark, som specifikt udfører netop det i forhold til autentifikation via indsending eller i person. Dog har jeg imidlertid stadig en løsning på dette, og det er i stedet at tage det, du gerne vil have autentificeret med til et auktionshus. Ja, jeg er klar over det måske lyder mærkeligt, men lad mig forklare - ligesom man eksempelvis tager en stol, man tror er en designer stol, men ikke ved det med sikkerhed, med til et auktionshus for at have en ekspert til at se på den, og vurdere om den er ægte eller ej, kan man gøre nøjagtig det samme med genstande, såsom en taske eller et ur. Når jeg siger auktionshus, taler jeg ikke om bare, hvilket som helst, men eksempelvis et som Bruun Rasmussen, hvor de også specialiserer sig i netop dyrere ting. Ligesom tredje parts autentifikatorer har de både mulighed for en online vurdering, vurdering via et videomøde eller i person enten ved deres vurderingsdage, som de har en liste med datoer og placering over på deres hjemmeside, ved en af deres afdelinger eller hjemme hos dig selv.\nDu kan finde deres hjemmeside her, og hvis du vil vide mere om særligt vurderingsmulighederne, kan du læse mere om det her.\nEn sidste ting jeg lige vil påpege, inden jeg deler mine anbefalinger med dig er, at jeg vil også dele nogle udenlandske autentifikatorer. Dog vil de udenlandske anbefalinger udelukkende være nogle, der, som en af mulighederne har online autentifikation, da jeg i hvert fald personligt ikke ville føle mig tilpas med at sende min meget dyre designer ting udenfor landet, i forbindelse med autentifikationen via indsending. Her er de tredje parts autentifikatorer, som jeg vil anbefale:\nMærker de autentificerer: Alle designer mærker med en specialitet i Chanel, Celine, Dior og Hermes\nAutentifikations muligheder tilgængelige: Online, indsending eller i person\nDe autentificerer hovedsageligt tasker\nMærker de autentificerer: Jeg har ikke tænkt mig at begynde og nævne dem alle men bare tro mig når jeg siger at de autentificerer en meget for mængde mærker så chancen for at du finder det mærke du vil have undersøgt på deres liste er meget høj\nAutentifikations muligheder tilgængelige: Online, indsending og i person\nDe autentificerer hovedsageligt tasker, punge, små lædervarer, sko, smykker, accessories og tøj\nJeg tror det er helheden af alle de råd og anbefalinger, jeg har til dig, så derfor er det enden af guiden. Jeg vil helt sikkert tilføje flere tips i fremtiden, hvis jeg kommer i tanke om nogle yderligere. Hvis du har nogle andre tips eller bestemte anbefalinger for andet, du gerne vil have mig til at lave indlæg om, så efterlad endelig en kommentar. Jeg har lavet mange andre blogindlæg om at købe designer second hand og har tænkt mig at lave mange flere i fremtiden, så hvis det er noget, som interesserer dig, så hold dig gerne til.\nJeg har en serie om nogle af de bedste second hand designer tasker til salg lige nu. På dette tidspunkt er der kun et blogindlæg oppe, men jeg har mange flere planlagt, som kommer snart. Hvis du har lyst til at tjekke det ud, kan du finde det her.\nJeg har også tidligere lavet en guide om at købe designer second hand, men den er hovedsageligt fokuseret på Chanel tasker, dog, hvis det er noget, du er på markedet efter, er den måske noget for dig. Du kan finde den her.\nHer er den danske version som lovet.\nJeg håber, du fandt den her guide og de anbefalinger hjælpsomme på din rejse med at finde dit drømme designer køb, men lidt billigere.\n#chanel #designer #luksus #secondhand #bestofnouw #taske #genbrug #mode #modeblog #personligblog #sko #smykker #designerbrands #guide #vintage #luksus #louisvuitton #celine #chloe #dior #balenciaga #bottega #burberry #cartier #christianlouboutin #fendi #givenchy #gucci #hermes #mulberry #prada #yvessaintlaurent #ysl #tiffany #valentino\nSabrinashastliv og Kotkotuksia synes godt om dette


En 78-årig mand har anmeldt til politiet, at han blev slået af en hundelufter. Arkivfoto.\nFrederikssund Klokken 11.36 anmeldte en 78-årig mand, at han torsdag omkring klokken 19.50 var blevet udsat for vold på Bakkekammen.\nDet fremgår af døgnrapporten fra Nordsjællands Politi.\nHer havde manden gået sig en tur, da han mødte en anden mand og dennes løse labradorhund. Hunden løb hen til den 78-årige, som forsøgte at forhindre, at hunden kom for tæt på ved at sætte sit ben frem. Hundelufteren kom herefter over og slog den 78-årige i hovedet med hundesnoren, således den 78-årige begyndte at bløde. Herefter gik hundelufteren og hunden fra stedet.\nHundelufteren beskrives som: Mand, dansk af udseende, 40-45 år, 195-200 cm, muskuløs af bygning, hvid i huden, talte dansk. Var desuden iført en blå dynejakke og cowboybukser til knæet.\nPubliceret 16 April 2019 10:31


Fokuslinjen | Egedal Musik- og Kulturskole\nEr du fyldt 13 år, og går du i Musik- og Kulturskolen?\nElsker du at øve dig og blive bedre sammen med andre? Kunne du tænke dig at udvikle dig med andre, der også brænder for musik, og lære at stå på egne ben? Så er Fokuslinjen noget for jer!\nFokuslinjen er et tilbud til engagerede og initiativrige elever, der har lyst til at udvikle sig sammen i et band eller en gruppe.\nPå Fokuslinjen får I undervisning af et team af dygtige lærere, der tager udgangspunkt i jeres gruppe. I er selv med til at bestemme, hvad undervisningen skal handle om. Det kunne for eksempel være sammenspil, øvning, hørelære/teori, udtryk, musikforståelse, arrangement/komposition/musikalsk skaben, PR/management. Undervisningen kan tilrettelægges som workshops eller som løbende undervisning eller en kombination - det aftaler I og lærerne i fællesskab.\nFor at komme på Fokuslinjen skal I være minimum to elever, der spiller sammen (I behøver ikke have spillet sammen længe). I skal lave en fælles ansøgning på skrift eller video – se herunder.\nDer følger et ansvar med at være Fokuslinje-gruppe: I skal tage initiativ og have gå-på-mod, I skal deltage i fælles aktiviteter, og I skal øve jer.\nFokuslinjen er gratis for elever, der går til instrument/sang i Musik- og Kulturskolen.\nI skal lave en ansøgning på skrift eller video. I ansøgningen skal I besvare disse punkter:\nFortæl om jeres gruppe - navn, medlemmer, alder, den musik I spiller, hvordan I arbejder eller ønsker at arbejde sammen.\nBeskriv et konkret udviklingsmål for gruppen - hvad vil I gerne have hjælp til at lære?\nBeskriv hvordan I med hjælp fra lærerteamet forstiller jer at arbejde hen imod målet.\nHvilke koncerter og projekter kunne I tænke jer at deltage i?\nHvordan kan jeres gruppe bidrage og være til glæde for Egedal og andre elever i Egedal Musik- og Kulturskole?\nTil ansøgningen skal I også vedlægge en lyd- eller videooptagelse, hvor I spiller sammen. Musikken skal vare 2-4 minutter.\nDeadline for ansøgning: onsdag den 8. september 2021 kl. 12.00.\nAnsøgningen sendes til: morten.lundsby@egekom.dk\nI vil få undervisning i relevante emner, som I selv er med til at definere. Undervisningen varetages af et fokuslinjelærerteam, der dækker fagligt bredt: Genremæssig alsidighed. Erfaring med musikalsk skaben. Erfaring med indspilning og mix af musik. Erfaring med musikdistribution. Akkompagnement. Arrangement. Erfaring med forskellige koncertformater.\nTeamet vil i starten af sæsonen i samarbejde med de optagne grupper og fokuslinjekoordinator aftale, hvordan lærertimerne bruges, og teamets kompetencer bedst bringes i spil til gruppernes fordel. Der holdes en opstartsworkshop med alle de optagne grupper og lærerteamet i starten af september, hvor vejlednings-/undervisningsbehovet defineres. Det må forventes, at nogle ting skal aftales og justeres i løbet af sæsonen, og alt behøver ikke være aftalt fra starten. Fokuslinjelærerteamet samarbejder tæt med elevernes instrumentallærere.\nFokuslinjekoordinator indgår i lærerteamet, og deltager i undervisningsaktiviteter efter behov. Videokonferencer (fx Zoom) kan bruges, hvor det er formålstjenligt til møder, sparring og undervisning.\nRetningslinjer for Fokuslinjen


Stor skulpturfestival med Noas Ark i Blokhus › Blokhus Avis\nI år bliver der ekstra god tid til at følge de internationale sandskulptører på nærmeste hold\nTekst: Martin Frandsen Foto:Presse\nÅbningen af årets udgave af den flotte Blokhus Sandskulptur Festival nærmer sig, og igen i år sker der ændringer af proceduren for opførelsen af sandskulpturerne.\nFølg med i flere dage\nDet betyder, at gæsterne over flere dage, nemlig allerede fra lørdag 24. april og helt frem til Kristi Himmelfartsdag 13. maj, kan følge processen med opførelsen af de imponerende sandskulpturer, som i år udformes efter temaet: ”Noas Ark”.\nSåledes vil opbygningen af sandskulpturerne blive udført i teams af flere sandskulptører, der skal hjælpe hinanden.\nDerfor vil sandskulpturerne skiftevis stå færdige én efter én og forventeligt være færdige til indvielsen 13. maj.\n- På den måde kan gæsterne både overvære skulpturer, der er under opbygning, og skulpturer, der næsten står færdige. Det giver en helt særlig og ekstra oplevelse for publikum, siger indehaver John Andersen, der på grund af Corona igen i år må ændre procedurerne.\nI år er det er Skulpturparken Blokhus 9. sæson med Sandskulptur Festival, og når de internationale sandskulptører lørdag 24. april går i gang med at udforme enorme sandskulpturer ud fra temaet ”Noas Ark”, så kan den store parks gæster opleve det detaljerede arbejde på nærmeste hold.\nVed denne 9. udgave af festivalen har det for Skulpturparken været vigtigt at fokusere på et tema, der kan samle alle samt styrke fællesskabet, også på tværs af generationer.\n– Uanset om man tror på historien eller ej, så giver fortællingen om Noas Ark i hvert fald anledning til at tænke over tilværelsen, forklarer John Andersen.\n– Særligt i en tid præget af Corona er det enormt vigtigt for os at levere et tema, som mange kender til og kan samles om – også hver for sig. Der er næppe et barn, der ikke har hørt historien om Noa og dyrene på arken, uddyber han.\nKunsten er altid i fokus i Skulpturparken og Kulturhuset Blokhus og får igen i år lov til at folde sig ud, da Kunstbutikken også åbner 24. april.\n- Vi har integreret mere kunst i vores caféområde og har købt masser af nye varer fra ind- og udland til butikken, siger John Andersen.\nDer er et stort og inspirerende udvalg af nye og klassiske varer indenfor kunst, by hand og unikke gaveartikler, med særlig fokus på kvalitet og design.\nButikken repræsenterer også omkring 10 kunsthåndværkere fra Danmark og udlandet indenfor blandt andet keramik, glas, bronze, malerier, beton, illustrationer, smykker og unika, så butikken er hele tiden dynamisk og levende.\nServering ude eller inde\nReglerne foreskriver jo, at gæsterne skal fremvise deres Coronapas ved indgangen, dog er børn under 15 år undtaget. Skulpturparken lever selvfølgelig op til alle restriktioner og gør en stor indsats for at passe på gæsterne i den 20.0000 kvadratmeter store park, hvor der er god plads til at holde afstand og suge oplevelserne til sig.\nMens der fra 6. maj bliver åbnet for servering indenfor i restauranten og cafeerne, så vil cafeerne allerede fra 24. april have åbent for udendørsservering, som kan nydes i sansehaven, eller mens man betragter de imponerende sandskulpturer.\n– Vi har nogle rigtig gode rammer for, at man sammen og hver for sig kan gå rundt med afstand og nyde vores store park, siger John Andersen.\n- Vi har alle brug for et frirum og brug for at gå en tur på stranden eller i skoven. Her hos os kan man nyde blomsterne, parken og skulpturerne i ro og fred, og man må sige, at der er masser af plads og højt til himlen, siger John Andersen og understreger.\n- Vi vil gøre alt, hvad vi kan, for at give gæsterne en rigtig og eventyrlig god oplevelse i Skulpturparken.


PressReader - BT: 2015-08-29 - LUKKEDE KASSER OG GRÆNSER\nLUKKEDE KASSER OG GRÆNSER\nFlygtningedebatten Søs Marie Serup\nBT - 2015-08-29 - DEBAT - Direktør i kommunikationsbureauet BY SERUP\nFlygtningesituationen er ’ permanent’ og vil føre til et sammenbrud, mener Dansk Flygtningehjælps generalsekretær Andreas Kamm. Et fl ertal i befolkningen mener, at der skal fi ndes en løsning i EU- regi. Og imens forskanser Fort Europa sig.\nHvorfor er det en svær sag for regeringen? Regeringen har netop fået vedtaget sin straks- indsats for at bremse fl ygtningestrømmen til Danmark. Den medfører bl. a., at fl ygtninge sættes på en såkaldt integrationsydelse på SU- niveau. Der er til gengæld stor usikkerhed om, hvorvidt de tiltag rent faktisk virker. Derfor tør regeringen heller ikke garantere noget, men lover yderligere tiltag, hvis de netop vedtagne ikke virker. Hvor det visse steder engang var en liberal idé, at man skulle have åbne grænser, men lukkede kasser, så arbejder regeringen nu i retning af lukkede grænser og lukkede kasser. Lige nu kan ingen se, hvornår nok bliver nok. Samtidig har regeringen planer om at skære 2,6 mia. af ulandsbistanden, men udenrigsministeren siger også, at man vil gøre mere i nærområderne og gøre mere for at bremse årsagerne til migration. Alle taler om nærområdeindsatsen, men ingen har endnu præsenteret en plan for, hvad man vil gøre, og hvordan man vil fi nde pengene til det. Samtidig er det tydeligt, at den nuværende indsats på ingen måde slår til. fatter asyl- og indvandringspolitikken, og dernæst for at forsikre danskerne om, at den bestemmer vi selv over i Danmark, uanset om man stemmer ja eller nej i december. Men to målinger, én fra Berlingske og én fra TV2, har vist, at et fl ertal af danskerne mener, at den nuværende kaotiske fl ygtningesituation skal løses af EU. Det kan godt blive svært at holde styr på argumenterne i den kommende tid, for hvis EU skal løse problemet, hvorfor er det så ikke en del af afstemningen om forbeholdet?\nEr det en ny holdning hos danskerne? Det er nyt, at danskerne ser EU som en løsning på problemet, men det betyder ikke, at danskerne ikke længere ønsker et fortsat EU- forbehold på det område af retspolitikken. Det er snarere et udtryk for, at en blind kan se, at intet land kan løse problemet alene. Men resultatet af folketingsvalget var et uomtvisteligt mandat fra danskerne til de politikere og partier, der vil begrænse fl ygtningstrømmen mest muligt – på begge sider af den politiske midte.\nEr der udsigt til en løsning i EU? Ikke lige rundt om hjørnet. Hvert land tager sine forholdsregler, og i fællesskab kan de blive enige om meget lidt. Der tegner sig dog en form for enighed på en række områder. De er enige om, at fl ygtninge skal hjælpes i nærområdet. Der er også en form for enighed om, at man skal fordele byrderne mere jævnt i Europa, men de mener forskellige ting med det. F. eks. mener landene i syd, at dem i nord bl. a skal hjælpe med økonomi til redningsarbejde, opsamlingslejre, registrering og sagsbehandling. Landene i nord mener til gengæld, at landene i øst skal tage imod fl ere fl ygtninge. Imens er alle nogenlunde enige om, at grænserne ind til Europa – altså Schengen- samarbejdet – skal styrkes.\nFort Europa er et begreb, som har været i skammekrogen, men det er en idé, som i realiteten er ved at vokse sig stærkere og stærkere. Imens dør mennesker i bølgerne uden for fæstningen.


The Shapeshifting Detective - Import ps4 → Køb billigt her - Gucca.dk\nThe Shapeshifting Detective - Import - PS4\nThe Shapeshifting Detective er et overnaturligt sort mordmysterie som "full motion video" spil. Du kan spille som detektiv og undersøge mordet ved at skifte til en hvilken som helst karakter du vil,... Læs mere.\nThe Shapeshifting Detective er et overnaturligt sort mordmysterie som "full motion video" spil. Du kan spille som detektiv og undersøge mordet ved at skifte til en hvilken som helst karakter du vil, endda også det næste offer.\nOnline handel skal være sikkert for brugerne. Vi vil derfor aldrig gå på kompromis med sikkerheden. Vores betalingsløsning er godkendt af NETS, hvilket er den overvejende garanti for sikkerheden bag din Internetbetaling. Derfor er det også helt sikkert at handle og betale hos os.\nDer er ingen indskrænkninger i returretten. Vi yder 30 dages fuld returret på alle varer. Kort sagt, såfremt du ønsker at fortryde dit køb, så kan du med god samvittighed sende den uønskede vare tilbage til os, og så refunderer vi pengene. Vi står naturligvis til rådighed med rådgivning og svar, såfremt du ønsker at returnere din vare.\nVi ønsker ikke at du skal vente i alt for lang tid på din vare, og vi fokuserer derfor på at sikre levering på kortest mulig tid. Du har varen i dine hænder indenfor 1-2 hverdage, såfremt den er på lager. Lagerstatus fremgår altid tydeligt i shoppen ud for hvert produkt. Vi er klar ved telefonen og på e-mail, hvis du har spørgsmål til leveringstiden og lagerstatus.\nI vores webshop er det muligt at vælge mellem adskillige betalingsmetoder. Du bør selvfølgelig benytte den betalingsmulighed, der passer lige til dig. Sikkerheden er den samme, uanset hvilken betalingsform du benytter. Her finder du alle vores betalingsmuligheder. Bemærk at pengene først trækkes fra din bankkonto, når vi sender produktet til dig.\nSkulle det ske, at du har problemer eller spørgsmål undervejs, er du naturligvis velkommen til at tage fat i os. På hverdage imellem 10-15 sidder vi klar på e-mail og ved telefonerne, og med godt humør og et smil tager vi imod din henvendelse.\nVi giver dig selvfølgelig muligheden for at tracke din ordre hele vejen til den er dig i hænde. Når du har fuldendt dit køb, kan du få adgang til din egen ordreside. Fra din ordreside kan du følge med i, hvor langt din pakke er kommet. Vi sender en e-mail til dig, i samme øjeblik vi har afsendt din bestilling.\nThe Shapeshifting Detective (Import), Til Ps4, Playstation 4, Ps 4, Playstation4\nDin anmeldelse af The Shapeshifting Detective (Import)\nproduct_stock_yes product_offer_no product_preorder_no\tproduct_buyable_yes product_group_ps4 path__forside path__spil path__ps4 path__adventure path__theshapeshiftingdetective(import)\n179,95 krThe Walking Dead: Definitive Series - PS4


Intervaltræning | Costa Posten ONLINE\nadmin on March 8, 2014\nHårdt og kort kan være mere effektivt end langt og roligt, viser forskning om løbetræning. Men det er ikke altid den bedste måde at træne på.\nTræn mindre, og få mere ud af det! Det er unægteligt en besnærende overskrift, og medierne har de seneste år bragt den i adskillige udgaver, ansporet af ny forskning i intervaltræning.\nI intervaltræning skifter man mellem at træne med lav intensitet – ved eksempelvis at løbe langsomt – og træne med høj intensitet – ved eksempelvis at løbe hurtigt, op ad bakke eller på trapper. Træningsformen er blevet meget populær, og med god grund: Intervaltræning er nemlig yderst effektiv til at øge konditionen, forbedre ens løbetid og forbrænde fedt, og man kan endda træne væsentligt kortere tid, end når man tager lange, rolige træningsture.\nMEN! Intervaltræning indebærer en væsentligt forhøjet risiko for overbelastningsskader, ikke mindst for begyndere og for løbere, der er oppe i årene.\nSkift mellem forskellige træningsformer\nNår man begynder at træne, forbedres muskelstyrken typisk efter cirka fire uger, knoglestyrken efter cirka fire måneder og ledbåndsstyrken efter cirka otte måneder. Begynder man som utrænet med at træne ved de høje intensiteter, er bevægeapparatet derfor slet ikke gearet til den hårde træning, og skader kan nemt opstå.\nDesuden er den høj-intense træning mentalt hård – man skal populært sagt kunne klare blodsmagen i munden, og det vil sandsynligvis skræmme mange nye motionister helt væk.\nHar du derimod trænet stabilt gennem længere tid, og derved fået opbygget dine led, knogler og muskler, vil den høj-intense træning måske være lige det, der skal til for at forbedre din præstation. Høj-intens træning stimulerer nemlig kroppen på en anden måde end lav-intens træning, og i et længerevarende forløb er det en fordel at veksle mellem træningsformerne. Løber du eksempelvis tre eller fire gange om ugen, kan du prøve at udskifte ét af dine træningspas med intervaltræning.\nIntervaltræning kan også udføres på (kondi)cykel, r